text: Et ben – tre medaljer
  01 november 2015 kl. 11.30
  
  
  Den et-benede topidrætsmand Daniel Wagner Jørgensen hyldes søndag aften.
  
  Daniel Wagner Jørgensen bliver fejret på rådhuset i Vejle, efter at han har vundet tre medaljer ved VM i para-atletik i Doha på den arabiske halvø.
  Den benamputerede sprinter fra Vejle IF havde en målsætning om at komme hjem med én medalje i favoritdisciplinen længdespring.
  Men han indledte VM med at vinde bronzemedalje i 100 m-løb. Derefter fik han sølv i længdespring – og til sidst vandt han bronze i 200 m-løb.
  – Det er vanvittigt! Jeg havde ikke forventet en medalje på 100 m, men jeg havde slet ikke tænkt på, at det kunne være en mulighed på 200 m. Nu kan jeg tage fra Doha med medaljer i begge discipliner – det er helt eventyrligt. Jeg var skuffet over ikke at vinde guld i længdespring, min favoritdisciplin, men generelt har det været helt fantastisk, siger Daniel Wagner Jørgensen.
  
  